Fakultet strojarstva, računarstva i elektrotehnike, Mostar

Prijedlog projekta:

Informacijski sustav za vinoteku

„Kap Brotnja“

Verzija:1.0

Voditelj projekta: Ivana Stojić

Mostar, travanj 2025.

**Sadržaj**

[1. Osnovne informacije 3](#_Toc199846922)

[1.1. Puni naziv projekta 3](#_Toc199846923)

[1.2. Skraćeni naziv projekta 3](#_Toc199846924)

[1.3. Naručitelj projekta 3](#_Toc199846925)

[1.4. Voditelj projekta 3](#_Toc199846926)

[2. Opis problema i predloženog rješenja 4](#_Toc199846927)

[2.1. Kratak opis problema 4](#_Toc199846928)

[2.2. Ciljevi projekta 4](#_Toc199846929)

[2.3. Doseg projekta 4](#_Toc199846930)

[3. Svrha projekta i očekivani rezultati 5](#_Toc199846931)

[3.1. Rezultati 5](#_Toc199846932)

[3.2. Potencijalni korisnici i tržište 5](#_Toc199846933)

[3.3. Kriteriji za mjerenje uspješnosti 5](#_Toc199846934)

# Osnovne informacije

## Puni naziv projekta

Informacijski sustav za vinoteku „Kap Brotnja“

## Skraćeni naziv projekta

Vinoteka

## Naručitelj projekta

Vinarija Čitluk

Ulica Kralja Tomislava 28

88260 Čitluk

Bosna i Hercegovina

## Voditelj projekta

Ivana Stojić

Matice hrvatske bb

88000 Mostar

Bosna i Hercegovina

# Opis problema i predloženog rješenja

## Kratak opis problema

Vinoteka je specijalizirana trgovina koja u svojoj ponudi nudi različite vrste vina domaćih i stranih proizvođača. Osim prodaje vina, aktivno surađuje s vinarijama i distributerima. Takav pristup ne samo da promovira vinsku kulturu, već i obogaćuje iskustvo kupaca. Upravljanje vinotekom zahtijeva preciznu organizaciju i sustavno vođenje podataka o zalihama, vrstama vina, dobavljačima, kupcima, narudžbama.

Međutim, trenutačni način vođenja poslovanja, podaci o vinima, kupcima i narudžbama vode se putem ručne evidencije ili u nespecijaliziranim aplikacijama, što dovodi do problema kao što su neažurne zalihe, otežano praćenje povijesti narudžbi te nemogućnost brze analize prodajnih. Zbog svega navedenog postoji potreba za razvojem kvalitetnog informacijskog sustava koji bi unaprijedio poslovne procese i omogućio kvalitetnije upravljanje svim segmentima poslovanja vinoteke.

## Ciljevi projekta

Cilj projekta je razvoj informacijskog sustava koji će omogućiti učinkovito upravljanje poslovanjem vinoteke. Sustav će objediniti sve ključne segmente poslovanja — od upravljanja zalihama i evidencije vina, preko odnosa s dobavljačima i kupcima, do praćenja narudžbi.

Implementacijom ovog sustava osigurat će se bolja organizacija podataka, jednostavniji pristup ključnim informacijama, brža i preciznija obrada narudžbi te povećanje zadovoljstva kupaca kroz personalizirane usluge i kvalitetniju korisničku podršku.

## Doseg projekta

Informacijski sustav za vinoteku konceptualno se može podijeliti u nekoliko ključnih kategorija:

1. **Baza vina i zaliha**
2. **Sustav za upravljanje narudžbama i kupcima**

Baza vina i zaliha omogućit će dodavanje, uređivanje i brisanje zapisa o vinima, uključujući informacije o nazivu, sorti, podrijetlu, godini berbe, cijeni i dostupnoj količini u skladištu. Vina će biti moguće organizirati prema proizvođačima, regijama, sortama i drugim relevantnim kriterijima. Sustav će omogućiti i automatsko praćenje stanja zaliha te signalizaciju kada količina određenog vina padne ispod minimalne razine.

Sustav za upravljanje narudžbama i kupcima omogućit će unos i pregled narudžbi, evidenciju kupaca i njihove kupovne povijesti. Kupci će se voditi kroz jedinstvene korisničke profile u kojima će se bilježiti osobni podaci, kontakt informacije, povijest narudžbi i eventualne posebne pogodnost.

# Svrha projekta i očekivani rezultati

## Rezultati

Rezultat ovog projekta bit će informacijski sustav s integriranim podsustavima za upravljanje vinima i zalihama, narudžbama i kupcima te dobavljačima. Sustav će omogućiti bolju organizaciju poslovanja vinoteke i unaprijediti učinkovitost svakodnevnih aktivnosti.

Materijali koje je potrebno isporučiti Naručitelju uključuju:

* izvršnu datoteku programskog rješenja
* pripadajuću bazu podataka
* eventualne programske knjižnice i ovisnosti
* projektnu dokumentaciju (tehničku i korisničku)

## Potencijalni korisnici i tržište

Projekt je prvenstveno namijenjen vlasnicima i zaposlenicima vinoteke „Kap Brotnja“ no razvijeni informacijski sustav imat će i širu primjenu. Potencijalni korisnici uključuju vinoteke, vinske podrume, distributere vina te specijalizirane trgovine koje se bave prodajom vina, kako u regiji tako i šire.

## Kriteriji za mjerenje uspješnosti

Uspješnost projekta će se ocjenjivati prema sljedećim kriterijima:

* Funkcionalan modul za upravljanje bazom vina i zalihama s mogućnošću dodavanja, uređivanja, brisanja i pregleda zapisa o vinima, te automatskim praćenjem količina.
* Funkcionalan modul za upravljanje narudžbama i kupcima. Omogućeno je vođenje korisničkih profila te praćenje narudžbi.
* Potpuna projektna dokumentacija s opisom funkcionalnosti, strukture baze podataka i uputa za korištenje sustava.

Voditelj projekta: Odobrio:

Ivana Stojić prof. dr. sc.Krešimir Fertalj

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_